ઈસ્લામાબાદ: પાકિસ્તાનની ચૂંટણીમાં જીતની સાથે ઈમરાન ખાને પોતાની વિદેશ નીતિ અંગે સંકેત આપવાનું શરૂ કરી દીધું છે. ભારતને માટે તેમણે સારા સંબંધોની કોશિષની વાત ચોક્કસ કરી, પરંતુ પહેલા જ દિવસે સ્પષ્ટતા કરી દીધી છે કે તેમનો ઝોક ચીન તરફ છે. તેમણે જીત બાદ પ્રેસ કોન્ફરન્સમાં પોતાની વિદેશ નીતિ અંગેનો દ્રષ્ટિકોણ સ્પષ્ટ કર્યો છે. ખાને કહ્યું કે તેમની સરકાર ચીન, સાઉદી અરબ અને ઈરાનની સાથે મજબૂત સંબંધોની દિશામાં આગળ વધશે. સાથો સાથ અમેરિકાની સાથે ખરાબ થતા સંબંધોને લઈ તેમણે સંકેત આપ્યા છે કે તેને સુધારવા તેમની પ્રાથમિકતામાં નથી.